UP Bar Council President Darvesh Yadav murder ex CM Akhilesh raps CM Yogi Adityanath NODMK - यूपी बार काउंसिल अध्‍यक्ष हत्‍याकांड: अखिलेश का तंज- CM बैठक में बिजी, अपराधी को मिली खुली छूट - News18 Hindi India
यूपी बार काउंसिल अध्‍यक्ष हत्‍याकांड: अखिलेश का तंज- CM बैठक में बिजी, अपराधी को मिली खुली छूट
अखिलेश यादव ने आगरा में उत्‍तर प्रदेश बार काउंसिल की अध्‍यक्ष दरवेश यादव की हत्‍या पर योगी सरकार को आड़े हाथ लिया है. उन्‍होंने ट्वीट कर कहा कि सीएम बैठक पर बैठक कर रहे हैं और अपराधी अपराध पर अपराध.
यूपी बार काउंसिल की अध्‍यक्ष दरवेश सिंह की हत्‍या के मामले में अखिलेश यादव ने सीएम योगी आदित्‍यनाथ पर तंज कसा है. (फाइल फोटो)
आगरा में उत्‍तर प्रदेश बार काउंसिल की अध्‍यक्ष दरवेश सिंह की हत्‍या मामले में पूर्व मुख्‍यमंत्री अखिलेश यादव ने ट्वीट कर सीएम योगी आदित्‍यनाथ पर तंज कसा है. उन्‍होंने लिखा, 'सीएम बैठक पर बैठक कर रहे हैं और अपराधी अपराध पर अपराध. आगरा में बार काउंसिल अध्‍यक्ष की हत्‍या कानून-व्‍यवस्‍था पर सुलगता सवाल है. दुखद!' उन्‍होंने योगी सरकार को आड़े हाथ लेते हुए ट्वीट किया, 'अब बार काउंसिल की पहली महिला अध्‍यक्ष को गोली मार दी गई. अब तो कानून की रक्षा करने वाले ही सुरक्षित नहीं हैं.'
वकीलों में गुस्‍सा
यूपी बार काउंसिल की अध्‍यक्ष दरवेश यादव की हत्‍या के बाद उत्‍तर प्रदेश के वकीलों में गुस्‍सा है. वकीलों ने राज्‍य सरकार से सुरक्षा मुहैया कराने की मांग की है. साथ ही इस हत्‍याकांड के विरोध में काम का बहिष्‍कार करने का भी ऐलान किया है. वहीं, इस सनसनीखेज घटना के बाद प्रशासन भी सकते में है. हालांकि, अभी तक यह स्‍पष्‍ट नहीं हो सका है कि आरोपी मनीष ने दरवेश यादव की हत्‍या करने जैसा कदम क्‍यों उठाया?